सरकारी स्तरबाट राराको विकासका लागि लगानी न्यून भए पनि स्थानीयवासीको सक्रियतामा रारामा दुई सुविधासम्पन्न होटेल स्थापना गरिएको छ । त्यस्तै माझघट्टमा १२ होटल सञ्चालनमा छन् । सबैमा दैनिक चार सय जनालाई एक दिनमा खान बस्ने सुविधा छ । एक सय बढी घोडामार्फत आसपासका गाउँमा घुम्ने व्यवस्थासमेत स्थानीयकै सक्रियतामा भएका छन् । त्यस्तै दुई डुंगामार्फत पर्यटकलाई तालमा घुम्ने व्यवस्था मिलाइएको छ ।
